De Prinzregentntortn is a boarische Tortn, de wo aus 7-8 Biskuit-Schichtn mit oana Schokocreme dazwischen besteht. De Schichtn soin de Beziake vo Bayern symbolisian (zua Zeit vom Prinregentn woans 8 heit sans 7). Aussn is se mit am Schokoguss iwazogn. De Tortnspezialitet hod fia Minga ungefea so a Bedeitung ois wia de Sachertortn aus Wean. A wann de Prinzregentntortn international lang ned so bekonnt is, z Bayern is praktisch in jeda Konditorei vatretn.